CELEX: 22014D0161
Language: fi
Date: 2014-09-25 00:00:00
Title: ETA:n sekakomitean päätös N:o 161/2014, annettu 25 päivänä syyskuuta 2014, ETA-sopimuksen liitteen I (Eläinlääkintä- ja kasvinsuojeluasiat) muuttamisesta [2015/1229]

30.7.2015   
            
            
               FI
            
            
               Euroopan unionin virallinen lehti
            
            
               L 202/3
            
         ETA:n SEKAKOMITEAN PÄÄTÖS
   N:o 161/2014,
   annettu 25 päivänä syyskuuta 2014,
   ETA-sopimuksen liitteen I (Eläinlääkintä- ja kasvinsuojeluasiat) muuttamisesta [2015/1229]
   ETA:N SEKAKOMITEA, joka
   ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 artiklan,
   sekä katsoo seuraavaa:
   
               (1)
            
            
               Tiettyjen tarttuvien spongiformisten enkefalopatioiden ehkäisyä, valvontaa ja hävittämistä koskevista säännöistä annetun Euroopan parlamentin ja neuvoston asetuksen (EY) N:o 999/2001 liitteiden muuttamisesta 28 päivänä kesäkuuta 2013 annettu komission asetus (EU) N:o 630/2013 (1) olisi otettava osaksi ETA-sopimusta.
            
         
               (2)
            
            
               Asetuksen (EY) N:o 546/2006 ja täytäntöönpanoasetuksen (EU) N:o 233/2012 kumoamisesta 28 päivänä kesäkuuta 2013 annettu komission täytäntöönpanoasetus (EU) N:o 631/2013 (2) olisi otettava osaksi ETA-sopimusta.
            
         
               (3)
            
            
               Täytäntöönpanoasetuksella (EU) N:o 631/2013 kumotaan komission asetus (EY) N:o 546/2006, annettu 31 päivänä maaliskuuta 2006, Euroopan parlamentin ja neuvostonasetuksen (EY) N:o 999/2001 täytäntöönpanosta kansallisten scrapientorjuntaohjelmien ja lisätakeiden osalta, päätöksen 2003/100/EY tietyistä vaatimuksista poikkeamisesta ja asetuksen (EY) N:o 1874/2003 (3) kumoamisesta ja komission täytäntöönpanoasetus (EU) N:o 233/2012, annettu 16 päivänä maaliskuuta 2012, Euroopan parlamentin ja neuvoston asetuksen (EY) N:o 999/2001 täytäntöönpanosta Tanskaa koskevan muutetun kansallisen scrapientorjuntaohjelman hyväksynnän osalta (4), jotka on otettu osaksi ETA-sopimusta ja jotka näin ollen olisi poistettava ETA-sopimuksesta.
            
         
               (4)
            
            
               Tämä päätös koskee eläinlääkintään liittyvää lainsäädäntöä. Eläinlääkintää koskevaa lainsäädäntöä ei sovelleta Liechtensteiniin niin kauan kuin Euroopan yhteisön ja Sveitsin valaliiton välisen maataloustuotteiden kauppaa koskevan sopimuksen soveltaminen on laajennettu koskemaan Liechtensteinia, kuten ETA-sopimuksen liitteen I alakohtaisissa mukautuksissa täsmennetään. Tätä päätöstä ei näin ollen sovelleta Liechtensteiniin.
            
         
               (5)
            
            
               Sen vuoksi olisi muutettava ETA-sopimuksen liitettä I,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan ETA-sopimuksen liitteessä I oleva I luku seuraavasti:
   
               1.
            
            
               Lisätään 7.1 osan 12 kohtaan (Euroopan parlamentin ja neuvoston asetus (EY) N:o 999/2001) luetelmakohta seuraavasti:
               
                           ”—
                        
                        
                           
                              32013 R 0630: komission asetus (EU) N:o 630/2013, annettu 28 päivänä kesäkuuta 2013 (EUVL L 179, 29.6.2013, s. 60)”.
                        
                     
         
               2.
            
            
               Lisätään 7.1 osan 12 kohtaan (Euroopan parlamentin ja neuvoston asetus (EY) N:o 999/2001) seuraava:
               
                           ”I.
                        
                        
                           Lisätään liitteessä VIII olevan A luvun A osan 3.2 kohtaan seuraava:
                           
                                       ’—
                                    
                                    
                                       Norja.’”
                                    
                                 
                     
         
               3.
            
            
               Poistetaan 7.2 osassa olevien 27 kohdan (komission asetus (EY) N:o 546/2006) ja 58 kohdan (komission täytäntöönpanoasetus (EU) N:o 233/2012) tekstit.
            
         2 artikla
   Asetuksen (EU) N:o 630/2013 ja täytäntöönpanoasetuksen (EU) N:o 631/2013 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaiset.
   3 artikla
   Tämä päätös tulee voimaan 26 päivänä syyskuuta 2014, jos ETA-sopimuksen 103 artiklan 1 kohdan mukaiset ilmoitukset on tehty (5).
   4 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 25 päivänä syyskuuta 2014.
      
         
            ETA:n sekakomitean puolesta
         
         
            Puheenjohtaja
         
         Kurt JÄGER
      
   
   
      (1)  EUVL L 179, 29.6.2013, s. 60.
   
      (2)  EUVL L 179, 29.6.2013, s. 84.
   
      (3)  EUVL L 94, 1.4.2006, s. 28.
   
      (4)  EUVL L 78, 17.3.2012, s. 13.
   
      (5)  Valtiosäännön asettamista vaatimuksista ei ole ilmoitettu.